# Andrei Volokitin

Andrei Volokitin (nascut el 18 de juny de 1986 a Lviv) és un jugador d'escacs ucraïnès, que obtingué el títol de Gran Mestre el 2001, quan tenia només 15 anys.
El 2004 va assolir entrar al top-100 de la llista d'Elo de la FIDE, i el gener de 2005 ja hi era el millor jugador júnior, i el 20è absolut.
A la llista d'Elo de la FIDE del desembre de 2021, hi tenia un Elo de 2677 punts, cosa que en feia el jugador número 5 (en actiu) d'Ucraïna, i el 62è millor jugador al rànquing mundial. El seu màxim Elo va ser de 2724 punts, a la llista d'octubre de 2012 (posició 26 al rànquing mundial).

## Resultats destacats en competició

En edat júnior, fou dos cops medallista al Campionat del món de la joventut: medalla d'argent sub-12 el 1998 a Oropesa, i medalla de bronze sub-14 l'any següent. El 1999, fou membre de l'equip nacional d'Ucraïna que va guanyar l'Olimpíada d'escacs sub-16 a Artek, Ucraïna. Considerat un prodigi dels escacs, va obtenir el títol de Gran Mestre el 2001, amb només 15 anys. El 2004 entrà al top 100 de la llista d'Elo de la FIDE, va guanyar el 73è Campionat d'escacs d'Ucraïna a Khàrkiv, per davant d'Anton Kórobov, i fou membre de l'equip ucraïnès que va guanyar la medalla d'or a la 36a Olimpíada d'escacs, on hi feu una performance de 2771 al segon tauler.
El 2005, va quedar 1r ex aequo al fort 38è Festival Internacional de Biel, a Suïssa. El 2005 va guanyar també el Torneig de Lausanne per a joves mestres, fent una performance de 2984 punts. A finals d'any, va participar en la Copa del món de 2005 a Khanti-Mansisk, un torneig classificatori per al cicle del Campionat del món de 2007, on tingué una mala actuació i fou eliminat en primera ronda per Sang Cao.
El desembre de 2015 fou per segon cop campió d'Ucraïna amb 7 punts d'11, amb els mateixos punts però amb millor desempat que Martyn Kravtsiv i Zahar Efimenko.

## Llibres

* Andrei Volokitin, Vladimir Grabinsky, Perfect Your Chess (Gambit, 2007) ISBN 1-904600-82-4

## Referències

* 1 2 3 4 «Nota biogràfica de Andrei Volokitin» (en anglès). Chessgames.com. [Consulta: 2 setembre 2010].
* ↑ «"Rànquing d'escaquistes per federació: Ucraïna"» (en anglès). lloc web de la FIDE. [Consulta: 28 desembre 2021].
* ↑ Posició al rànquing mundial i evolució Elo d''Andrei Volokitin «Rànquing històric d'Andrei Volokitin» (en alemany). benoni.de. Arxivat de l'original el 2013-12-02. [Consulta: 26 febrer 2013].
* ↑ 5a Olimpíada sub-16: Artek 1999
* ↑ El torneig es jugà del 17 al 27 de juliol de 2005; hi participaren 6 jugadors, en una lliga a doble volta. La classificació fou: 1r i 2n, ex aequo, Borís Guélfand i Andrei Volokitin, 3r. Yannick Pelletier, 4t. Hikaru Nakamura, 5è Christian Bauer i 6è Magnus Carlsen.
* ↑ «Històric de guanyadors del Torneig de Biel» (en francès). bielchessfestival.ch. [Consulta: 30 abril 2011].
* ↑ Volokitin wins Young Masters in Lausanne
* ↑ Lloc web oficial de la Copa del món de 2005 (anglès)
* ↑ Resultats de la FIDE World Cup 2005 a Informació sobre els campionats del món d'escacs al lloc web de Mark Weeks (anglès)
* ↑ The Week in Chess 580 Arxivat 2007-10-07 a Wayback Machine. (anglès)
* ↑ «GM Andrei Volokitin is the 2015 Ukraine Chess Champion». chessdom.com. [Consulta: 14 desembre 2015]. (anglès)

## Enllaços externs

* Posicions crítiques de les seves partides a «wtharvey.com». [Consulta: 13 juliol 2010]. (anglès)
* Estimació Elo d'Andrei Volokitin a «chessmetrics.com». [Consulta: 13 juliol 2010]. (anglès)